Touch Me (שיר של הדלתות)

"Touch Me" (בעברית: "גע/י בי") הוא שיר של להקת הדלתות מתוך אלבומם The Soft Parade משנת 1969. השיר נכתב על ידי הגיטריסט רובי קריגר בסוף 1968, ועושה שימוש נרחב בכלי נשיפה וכלי מיתר, כולל סולו של הסקסופוניסט קרטיס איימי.<ref name=":2">Botnick, Bruce; Fricke, David (2019). The Soft Parade (50th Anniversary edition CD booklet). The Doors. US: Rhino Records & Elektra Records. R2-596001, 603497851324.</ref><ref name=":3"></ref>

השיר יצא כסינגל בדצמבר 1968 והגיע למקום ה-3 במצעד הבילבורד הוט 100 (הלהיט האחרון שלהם בטופ 100 בארצות הברית) ולמקום הראשון במצעד הקאש בוקס טופ 100 בתחילת 1969 (הסינגל השלישי של הלהקה שהגיע למקום הראשון בארצות הברית). הסינגל הצליח גם במקומות אחרים, והגיע למקום הראשון במצעד הסינגלים הקנדי RPM ולמקום ה-10 בקנט מיוזיק רפורט באוסטרליה. עם זאת, למרות ההצלחה המסחרית של הלהקה בשנה הקודמת, "Touch Me" לא נכנס למצעד הסינגלים הבריטי.

== הרכב ==
על פי רשימותיו של ברוס בוטניק, השיר כונה בשמות עבודה שונים; "I'm Gonna Love You", מתוך שורה בפזמון, ו-"Hit Me", רפרנס לבלאק ג'ק. שורת הפתיחה הייתה במקור "C'mon, hit me ... I'm not afraid", השורה משקפת בכך את נקודת התצפית בגוף ראשון של שחקן בלאק ג'ק.<ref name=":2" /> סולן הלהקה, ג'ים מוריסון, שינה את מילות השיר מחשש שקהל פרוע בהופעות החיות שלהם יאמין בטעות ש-"Hit Me" הוא איתגור לתקוף אותו פיזית.<ref></ref> בסוף השיר ניתן לשמוע את מוריסון צועק "stronger than dirt", סיסמה מפרסומת של אייאקס.<ref name=":4"></ref>

בילבורד תיאר את הסינגל כבעל "כל הדרייב והקצב של הזוכה מספר 1 שלהם 'Hello, I Love You'", וציין כי "לדלתות יש כאן 'עוקב' מטורף".<ref></ref> קאש בוקס תיאר אותו כ"שיר נפלא" שבו הדלתות "מוסיפות קצב לסגנון הלהיט הקשה שלהן".<ref></ref>

=== סגנון ומבנה מוזיקלי ===
פרסומת ל[[קאש בוקס, 21 בדצמבר 1968]]
"Touch Me" משלב השפעות ממוזיקת פופ מסורתית.<ref></ref> המבוא מצוין במפתח של סי במול מינורי עם חתימת זמן של 4/4.<ref></ref> כותב השיר, רובי קריגר, ביצע אינטרפולציה לריף הגיטרה מתוך השיר "C'mon Marianne" של ארבע העונות משנת 1967.<ref name=":4" /> הקטע האחרון של השיר כולל סולו סקסופון בניחוח ג'אז שמנוגן על ידי קרטיס איימי.<ref name=":2" /><ref name=":3" /> בריאיון למגזין דאון ביט בשנת 1970, מוריסון דיווח שהוא גאה מאוד בכך ש-"Touch Me" היה "להיט הרוק הראשון שכלל סולו ג'אז".<ref></ref><ref name=":5"></ref>

בספר A to X of Alternative Music, השיר "Touch Me" תואר כ"קלאסיקת נשמה מזהב מוצק".<ref name=":0" /> המבקר ג'ייסון אליאס כתב ל-Allmusic כי לשיר יש "סגנון של פופ ולאונג' טהור".<ref></ref> חלק מהמבקרים טענו שהשיר משלב פופ<ref></ref> עם רוק פסיכדלי; שילוב שהיה ייחודי באותה תקופה. הוא גם אופיין, יחד עם רצועות אלבומים אחרות, כניסיון מוקדם לרוק מתקדם.<ref name=":1" />

== משתתפים ==
הדלתות
* ג'ים מוריסון - שירה
* ריי מנזרק - עוגב גיבסון קלמאזו, צ'לסטה<ref name=":6"></ref>
* רובי קריגר - גיטרה<ref name=":2" />
* ג'ון דנסמור - תופים<ref name=":2" />

מוזיקאים נוספים<ref name=":2" />
* פול האריס - עיבודים תזמורתיים
* קרטיס איימי - סקסופון טנור (סולו)<ref name=":3" /><ref name=":5" />
* הרווי ברוקס - גיטרה בס<ref name=":6" /><ref></ref>

== קישורים חיצוניים ==

== הערות שוליים ==

קטגוריה:שירי 1968
קטגוריה:סינגלים מ-1968
קטגוריה:שירי הדלתות
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אלקטרה רקורדס